紅毛猩猩嘅復育工作基本上係失敗嘅：動物園一般將兩種紅毛猩猩困埋一齊繁殖，結果繁殖出嚟嘅紅毛猩猩佔三分之二都係佢哋嘅亞種；另外就係喺放生之前，並冇為紅毛猩猩進行求生訓練。由1975年開始，野生動物巡查員陸續將300至500隻紅毛猩猩放返兩個原產地，佢哋都係由寵物交易商救番出嚟嘅，但最後佢哋因為唔識搵食，唔識避開捕食者，唔肯爬上樹，亦冇檢查佢哋有冇病等等，結果佢哋全部死晒。